Studente versamel ook data en statistiek vir die afdeling vir epidemiologie en biostatistiek aan die fakulteit in, terwyl ander data in die afdeling vir mediese virologie insamel.
“Ek het nooit ‘besluit’ om ’n vrywilliger te wees nie. Ek het ‘geweet’ dat ek daar wil wees en help,” sê Elsjé-Marie Geldenhuys, ’n mediese student in haar sesde jaar. “As toekomstige gesondheidsorgwerkers is dit in ons aard om te help – dit is wie ons is.”
Sherylin Marshall, ’n studente-intern, stem saam: “Vrywillige werk is die natuurlikste ding om te doen. Ek het regtig gevoel dat ek wil bly en help – veral as ons so ’n groot gesondheidskrisis ondervind.”